สั่งครั้งแรกวันนี้ สาขาสุขุมวิท 101 มาส่งสุขุมวิท 64 เยื้องๆกัน โทรสั่ง 10.00 น พนักงานบอกว่าจะมาส่งได้ 11.00 น แต่เกินคาด!!! พนักงานมาส่งถึงหน้าตึกตอนสิบโมงเกือบครึ่ง บริการดี พูดจาไพเราะตั้งแต่โทรไป 
ทีนี้มาถึงในส่วนของอาหารที่สั่ง 
- ข้าวผัดปู 2 ชุด (ชุดละ 80 บาท) อร่อยดีค่ะ กำลังดีเลย
- กุ้งก้ามกรามเผาครึ่งกิโล (375 บาท) ย่างมากำลังดี เนื้อเหนียวนุ่ม สุกกำลังดี แพ็คมาในกล่องอย่างดี มาพร้อมน้ำจิ้มซีฟู้ดที่หอมกลิ่นมะนาวและกระเทียม เป็นหนึ่งในน้ำจิ้มซีฟู้ดที่อร่อยที่สุด ถ้ามีขายปลีกจะซื้อ อร่อยจริงๆ 
- หอยนางรมสุราษฯ ใหญ่ (โคตรๆ) 1 ชุด (280 บาท) มี 3 ตัว แต่ละตัวใหญ่เกินฝ่ามือ เนื้อหอยสดหวาน ยัดเข้าปากไม่ได้ ต้องใช้มีดหั่นครึ่ง หั่นครึ่งแล้วก็ยังเต็มปากเต็มคำ มาพร้อมน้ำจิ้มซีฟู้ดสุดอร่อย ยอดกระถิน หอมเจียว และพริกเผา ทุกอย่างให้มาค่อนข้างเยอะ แพ็คมาอย่างดี สะอาด สะดวก พร้อมรับประทาน (ยาวนิดนึงนะ ชอบหอยนางรมมากเป็นพิเศษค่ะ)

ทุกอย่างแพ็คมาอย่างดี น้ำจิ้มมีซีลพลาสติก ไม่หกเลอะเทอะแน่นอน แยกผัก แยกอาหาร  หอยก็ล้างสะอาดมาก งัดเปลือกให้พร้อมประกบเหมือนเดิมแล้วรัดหนังยางแยกใส่ถุง พร้อมแช่น้ำแข็งมาให้ ทุกอย่างคือดี ใส่ใจ ต้องสั่งอีกแน่นอน 